Stub ønsket seg imidlertid en stilling som juridisk embetsmann og søkte derfor ventebrev (ekpektanse) på stillingen som viselagmann i Bergen eller Trondheim. Han tok avskjed fra stillingen i tollvesenet i 1735 og fikk 300 daler i pensjon av sin etterfølger. Samme år ble han satt under tiltale av generalfiskalen for en gjeld på 3700 riksdaler til kongens partikulærkasse, som hans fetter Peder Colbjørnsen hadde kausjonert for. Stub døde allerede året etter og ble begravet i Nykirken.